cyanic-selkie/wikianc huggingface dataset:
ঘর্ম নিঃসরণ
মানুষের জন্য ঘর্ম নিঃসরণ তাপ-নিয়ন্ত্রণের একটি প্রধান উপায়। বহিঃস্রাবী ঘর্মগ্রন্থিগুলির পানি-সমৃদ্ধ নিঃসরণের মাধ্যমে এই উদ্দেশ্যটি সম্পন্ন করা হয়। একজন প্রাপ্তবয়স্ক ব্যক্তি ঘণ্টায় সর্বোচ্চ ২ থেকে ৪ লিটার পর্যন্ত ঘাম ছাড়তে পারেন এবং দৈনিক সর্বোচ্চ ১০ থেকে ১৪ লিটার (মিনিটে ১০-১৫ গ্রাম) ঘাম নিঃসরণ করতে পারেন। তবে বয়োসন্ধির আগে শিশুদের মধ্য ঘাম নিঃসরণের হার কম।  চর্মের পৃষ্ঠতল থেকে ঘামের বাষ্পীভবনের ফলে  একটি শীতলীকরণ ক্রিয়ার সৃষ্টি হয়।  তাই গরম আবহাওয়াতে কিংবা কোনও ব্যক্তির পেশী কাজ করার ফলে উত্তপ্ত হয়ে উঠলে ঘাম উৎপন্ন হয়। যেসমস্ত প্রাণীর দেহে ঘর্মগ্রন্থি কম, যেমন কুকুর, সেগুলি মুখ হা করে জিহ্বা বের করে রাখে যাতে মুখগহ্বর ও স্বরযন্ত্রের আর্দ্র আবরণগুলি থেকে পানি বাষ্পীভূত হয় এবং ফলে দেহের তাপমাত্রা নিয়ন্ত্রিত হয়।
যদিও ঘর্ম নিঃসরণ বহু বিভিন্ন স্তন্যপ্রায়ী প্রাণীতে পরিলক্ষিত হয়, মানুষ ও ঘোড়ার ব্যতিক্রম বাদে খুবই কম সংখ্যক প্রাণীই শীতল হবার জন্য বিপুল পরিমাণে ঘর্ম নিঃসরণ করে থাকে।
ইংরেজিতে ঘর্ম নিঃসরণকে চিকিৎসাবৈজ্ঞানিক পরিভাষায় "ডায়াফোরেসিস" (Diaphoresis) বা "হাইড্রোসিস" (Hidrosis) বলা হয়ে থাকে। তবে কখনও কখনও এই পরিভাষাগুলি দিয়ে অতিঘর্মণও বোঝানো হতে পারে।
আরও দেখুন
• অপস্রাবী
• দেহের গন্ধ
• পুঁজ-উৎপাদী ঘর্মগ্রন্থি প্রদাহ (Hidradenitis suppurativa)
• অতিজ্বর
• ঘর্মণস্বল্পতা
• ফেরোমোন
• ঘর্মভিত্তিক রোগনির্ণয়
• প্রস্বেদন (উদ্ভিদ)
• রাত্রীকালীন ঘাম
• অতিঘর্মণ
গুবলেট ব্যাঙ
গুবলেট ব্যাঙ (বৈজ্ঞানিক নাম: Synapturanus mesomorphus) হচ্ছে একটি আমাজন অতিবারী অরণ্যের সরু মুখের ব্যাঙের পরিবারের একটি প্রজাতি। এটি আমাজনের উত্তরের গায়ানা নিচু জলাভূমি অতিবৃষ্টি অরণ্যের কর্দম ভূমিতে পাওয়া গেছে। গুবলেট বা জোম্বি নাম দেয়া হলেও এটি বিপজ্জনক নয়। এটির দৈর্ঘ্য ৪০ (১.৪ ইঞ্চি) মি.মি ‌এবং বেলুনে জলের মত নাদুসনুদুস। গায়ের রং কালো-কমলা, গায়ে সহস্রাধিক ক্ষুদ্র ক্ষুদ্র উজ্জল কমলা বিন্দু রয়েছে ও মুখের সামনের ও বুকের বা নিচের অংশ সাদা এবং চোখের রঙ কালো। জার্মান হারপেটোলজিস্ট (সরীসৃপ ও উভচর বিদ্যান) রাফায়েল আর্নস্ট গায়ানায় পিএইচডি মাঠ কর্মসূচির সময় ব্যাঙটি পেয়েছিলেন।
আবাস্থল
এটি এখন পর্যন্ত আমাজন অতিবারী অরণ্যের উত্তরে গায়ানার নিচু জলাভূমি অঞ্চলে পাওয়া গেছে। এটি মাটির গভীরে গর্ত করে থাকে, ভারী বৃষ্টিপাতের সময় সঙ্গীর প্রতি আবেদন আহ্বান (ডাক দেয়) করে এবং তখন এদের আওয়াজ শোনা যায়।
লরেন গটলিয়েব
লরেন গটলিয়েব (ইংরেজি:Lauren Gottlieb) একজন আমেরিকান অভিনেত্রী এবং নৃত্যশিল্পী যিনি অ্যারিজোনা থেকে এসেছেন। তিনি যুক্তরাষ্ট্রের নৃত্যপ্রতিযোগিতা সো ইউ কেন থিঙ্ক ইউ ক্যান ডান্স এ অংশগ্রহণ করেন। এরপর তিনি ভারতীয় নৃত্যপ্রতিযোগিতা ঝলক দিখলাজা তে আরেক নৃত্যশিল্পী পুনিত পাথক এর সাথে অংশগ্রহণ করেন আবং প্রথম রানার্স আপ হন। ২০১৩ সালে তিনি ভারতীয় চলচ্চিত্র "'এবিসিডি ২:অ্যানিবডি ক্যান ডান্স"' এ অভিনয় করেন।
নৃত্যে অগ্রগতি
লরেন কোরিওগ্রাফার টাইচে ডিয়ারিও কে সো ইউ থিঙ্ক ইউ ক্যান ডান্স এর দ্বিতীয় পর্বে সহযোগিতা করেন এবং তৃতীয় পর্বে নিজে অংশ নেন।. ২০০৫ সালে তিনি ঐ নৃত্য প্রতিযোগিতার সেরা ৬ এ পৌছান কিন্তু প্রতিযোগিতাটি আর জিততে পারেন নি। এরপর তিনি পরের পর্বগুলোতে যথাক্রমে টাইচে ডিয়ারিও, তাবিথা এবং নেপোলিয়ান ডি'আমো, এবং মিয়া মাইকেল কে সহযোগিতা করেন।
বগুড়া-৪
বগুড়া-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৩৯নং আসন। বর্তমান সংসদ সদস্য এ কে এম রেজাউল করিম তানসেন
লরেন গটলিয়েব
নৃত্যে অগ্রগতি
পর্বগুলোতে কাজ করা ছাড়াও লরেন ঐ সময় বহু নামকরা শিল্পী যেমন রিয়ান্না, মারিয়া কোরি, ব্রিটনি স্পিয়ার্স, শাকিরা, সান কিংস্টোন, ক্যারি আন্ডারউড, উইলো স্মিথ, এবং এনরিক ইগ্লেসিয়াস এর সাথে কাজ করেন।এমনকি তিনি টম ক্রুজ, কেটি হোমস, এবং টবি ম্যাগয়ার এর সাথে কাজ করেন। টেলিভিশন সো গ্লী তে তিনি নর্তকী হিসেবেও কাজ করেন।
বগুড়া-৪
সীমানা
বগুড়া-৪ আসনটি বগুড়া জেলার কাহালু উপজেলা ও নন্দীগ্রাম উপজেলা নিয়ে গঠিত।
লরেন গটলিয়েব
নৃত্যে অগ্রগতি
লরেন ভারতীয় টিভি সো ঝলক দিখালাজা এর বহু পর্বে উপস্তিত হয়েছেন এবং ষষ্ঠ পর্বে কোরিগ্রাফার. পুনিত পাথক এর সাথে অংশগ্রহণ করে রানার আপ হোন। এরপর তিনি পরের পর্বে উক্ত অনুষ্ঠানটির বিচারকের ভূমিকায় অবতীর্ণ হোন। তাছাড়া তিনি সপ্তম পর্বে সালমান ইউসুফ খান এর সঙ্গে "চ্যালেঞ্জ স্যাটার" এর রুপে অংশগ্রহণ করেন। In 2014, she participated in Jhalak Dikhla Jaa (Season 7) with Salman Yusuff Khan as a "Challenge Setter".
বগুড়া-৪
ইতিহাস
স্বাধীনতার পর নতুন বাংলাদেশে প্রথম সাধারণ নির্বাচন ১৯৭৩ সালে আয়োজনের সময় বগুড়া-৪ সংসদীয় আসনটি তৈরি করা হয়েছিল।
২০০৮ সালের সাধারণ নির্বাচনের আগে, নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করেছিল। ফলে ২০০৮ সালের নির্বাচনে এ আসনের সীমানা পরিবর্তন হয়েছিল।
ইরানের ভূগোল
thumb|right|300px|ইরানের ভূ-সংস্থানিক মানচিত্র সৌদি আরবের পর ইরান মধ্যপ্রাচ্যের দ্বিতীয় বৃহত্তম দেশ। দেশটির মোট আয়তন ১,৬৪৮,০০০ বর্গকিলোমিটার। দেশটি মোটামুটি ত্রিভুজাকৃতির, যার দীর্ঘতম বাহু প্রায় ২,৫০০ কিমি দীর্ঘ এবং যা উত্তর-পশ্চিমে তুরষ্কের সাথে সীমান্তে শুরু হয়ে দক্ষিণ-পূর্বে পাকিস্তান সীমান্তে এসে শেষ হয়েছে। ত্রিভুজের তৃতীয় শীর্ষটি উত্তর পূর্বে ইরানের সাথে তুর্কমেনিস্তানের সীমানার মাঝামাঝি অবস্থিত। উত্তর-দক্ষিণে ইরানের সর্বোচ্চ বিস্তার ১,৬০০ কিমি, আর পূর্ব-পশ্চিমে ১,৭০০ কিমি।
প্রাকৃতিক অঞ্চলসমূহ
ইরানের অভ্যন্তরীণ মালভূমিগুলি প্রায় সম্পূর্ণরূপে পর্বতবেষ্টিত। জগ্রোস পর্বতমালা প্রধান পর্বতমালা এবং এটি দেশটির ভেতরে দিয়ে উত্তর-পশ্চিম থেকে দক্ষিণ-পূর্বে ১,৬০০ কিলোমিটারেরও বেশি দৈর্ঘ্য জুড়ে বিস্তৃত। পারস্য উপসাগরের উত্তর উপকূলের খোঁজেস্তন ছাড়া পশ্চিম ইরানের প্রায় পুরোটাই জগ্রোস পর্বতমালায় গঠিত। পর্বতমালাটির মধ্য অংশ প্রস্থে প্রায় ৩৪০ কিমি চওড়া। এর অধিকাংশ চূড়া ৪,০০০ মিটারেরও অধিক উচ্চতাবিশিষ্ট। এদের মধ্যে ৪,৫৪৭ মিটার উঁচু জার্দ কুহ সর্বোচ্চ পর্বতশৃঙ্গ। ২,৩০০ মিটারের চেয়ে উঁচু শৃঙ্গগুলিতে অনেক পানি জমা হয় এবং এগুলি নিচের উপত্যকায় ভূ-গর্ভস্থ পানি আকারে নেমে আসে। এই উপত্যকাগুলি সমুদ্রতল থেকে ১২০০ থেকে ১৫০০ মিটার উচ্চতায় অবস্থিত হলেও যথেষ্ট উর্বর এবং এগুলিতে বিভিন্ন ধরনের শস্যের আবাদ করা হয়।
ইরানের উত্তর প্রান্তে একটি খাড়া, সরু পর্বতমালা কাস্পিয়ান সাগরের পুরো দক্ষিণ তীর জুড়ে অবস্থিত; এর নাম আলবুরজ পর্বতমালা। এই পর্বতমালাটি প্রায় ৬০০ কিমি দীর্ঘ এবং এর গড় প্রস্থ প্রায় ১০০ কিমি। ইরানের সর্বোচ্চ পর্বতশৃঙ্গ দামভান্দ (৫,৬৭০ মি) এই পর্বতমালার মধ্যভাগে অবস্থিত। আলবোর্জের আরও অনেকগুলি চূড়া ৩,৬০০ মিটার ছাড়িয়ে গেছে। এই পর্বতমালার উত্তর ঢালের অরণ্যে সারা বছর ধরে ব্যাপক বৃষ্টিপাত হয়। এই পর্বতমালা ও কাস্পিয়ান সাগরের অন্তর্বর্তী স্থানে গড়ে ২৪ কিমি প্রস্থবিশিষ্ট একটি উর্বর সমভূমি আছে। আলবোর্জ পর্বতমালার পূর্বে সমান্তরাল কতগুলি পর্বতমালা রয়েছে, যেগুলি ২৪০০ থেকে ২৭০০ মিটার উচ্চতায় অবস্থিত। এই পর্বতমালাগুলির মাঝে অনেক সরু, আবাদী উপত্যকা আছে। ইরানের পূর্ব সীমান্ত ধরে অনেকগুলি অপেক্ষাকৃত নিম্ন উচ্চতার শৈলশিরা চলে গেছে; এদেরকে একত্রে পূর্বের উঁচু অঞ্চল নামে ডাকা হয়।
এই পর্বতমালার বেষ্টনীর মাঝের নিচু এলাকাকে একত্রে কেন্দ্রীয় মালভূমি নামে ডাকা হয়। এদের মধ্যে আছে মধ্য-উত্তর ইরানের দাশ্‌তে কাভির নামের একটি বিরাট লবণাক্ত মরুভূমি, দক্ষিণ-পূর্বের দাশ্‌তে লুত নামের নুড়ি ও বালির মরুভূমি এবং একাধিক উর্বর মরূদ্যান।
ইরানের পর্বতগুলি একটি সক্রিয় ভূমিকম্প এলাকার উপর অবস্থিত, এবং প্রতি বছর এখানে বহু ছোট আকারের ভূমিকম্প হয়। বড় আকারের ভূমিকম্প কিছুদিন পর পরই ঘটে এবং বিপুল ক্ষয়ক্ষতি ও প্রাণহানির কারণ হয়ে দাঁড়ায়। ১৮শ শতকে ভূমিকম্পের কারণে উত্তর-পশ্চিমাঞ্চলের তাবরিজ শহর দুইবার মাটিতে মিশে যায় এবং প্রতিবার প্রায় ৪০,০০০ করে লোক মারা যায়। ২০শ শতকের মধ্যভাগ থেকে দেশটিতে অনেকগুলি বড় আকারের ভূমিকম্প ঘটেছে যাতে হাজার হাজার লোকের প্রাণহানি ঘটেছে। ১৯৯০ সালের জুনে আলবোর্জ ও জগ্রোসের মিলনস্থলে একটি ভয়াবহ ভূমিকম্পে প্রায় ৩৭,০০০ লোক মারা যান। ২০০৩ সালের ডিসেম্বরে দক্ষিণ ইরানে এক ভূমিকম্পে প্রাচীন নগরী বামের অধিকাংশ ধ্বংস হয়ে যায় এবং প্রায় ৩০,০০০ লোক মারা যান। ইরানের অনেকগুলি পর্বত আগ্নেয়। এদের মধ্যে কেবল দামভান্দ পর্বত ও দক্ষিণ-পূর্ব ইরানের কুহে তাফতান সক্রিয় আগ্নেয়গিরি; এদের চূড়ার কাছে কিছু সময় পর পর গ্যাস নিঃসরিত হয়।
সত্যশোধক কমিউনিস্ট পার্টি
সত্যশোধক কমিউনিস্ট পার্টি হল ভারতের মহারাষ্ট্র রাজ্যের একটি রাজনৈতিক দল। এই দলটির প্রতিষ্ঠাতা ছিলেন শরদ পাতিল। তিনি ২০০৯ সাল পর্যন্ত এই দলের সাধারণ সম্পাদক ছিলেন। দলটি গঠিত হয়েছিল কার্ল মার্ক্স, বি. আর. অম্বেডকর ও জ্যোতিরাও ফুলের রাজনৈতিক দর্শনের ভিত্তিতে।
শরদ পাতিল ছিলেন ধুলে জেলায় ভারতের কমিউনিস্ট পার্টি (মার্ক্সবাদী)-র সংগঠক। তিনি ‘মার্ক্সবাদ-ফুলে-অম্বেডকরবাদ’-এর ভিত্তিতে নিজস্ব মতাদর্শ গড়ে তীলেন এবং ১৯৭৮ সালে সিপিআই(এম) ত্যাগ করে সত্যশোধক কমিউনিস্ট পার্টি গঠন করেন। দলটির নামকরণ করা হয়েছিল ফুলের সত্যশোধক সমাজের নামানুসারে। পাতিল দলিত ও অন্যান্য অনগ্রসর শ্রেণির মধ্যে বিশেষ করে কৃষকদের নিয়ে একটি জোট গঠনের ডাক দেন। প্রতিষ্ঠার সময় এই দলের আন্দোলনের প্রধান ভিত্তিটি সীমায়িত ছিল ধুলে জেলার দু’টি মাত্র আদিবাসী-অধ্যুষিত তালুকে। কিন্তু পাতিলের বাগ্মিতার খ্যাতি সারা রাজ্যে ছড়িয়ে পড়ে এবং গ্রামাঞ্চলে শ্রেণি-বর্ণ সম্পর্কের সাধারণ বোঝাপড়ার ক্ষেত্রে বিশেষ প্রভাব বিস্তার করে। গ্রামাঞ্চলে বক্তৃতা দেওয়ার সময় তিনি ধ্রুপদি ভারতীয় সাহিত্য থেকে প্রচুর উদাহরণ তুলে ধরতেন।
২০০৯ সালের সাধারণ নির্বাচনের আগে সত্যশোধক কমিউনিস্ট পার্টি যোগ দেয় সিপিআই(এম)-নেতৃত্বাধীন বাম গণতান্ত্রিক ফ্রন্টে। ২০০৯ সালের অগস্ট মাসে মহারাষ্ট্র বিধানসভা নির্বাচন উপলক্ষ্যে মহারাষ্ট্রের রাজনৈতিক দলগুলির বৃহৎ জোট প্রজাতান্ত্রিক বাম গণতান্ত্রিক ফ্রন্ট (রিডালোস নামে জনপ্রিয়) গঠনে এই দলও অংশগ্রহণ করে।
বান্টিডোর লিঙ্গডোহ
বান্টিডোর লিঙ্গডোহ মেঘালয়ের পিপলস ডেমোক্রেটিক ফ্রন্টের রাজনীতিবিদ। তিনি পিপলস ডেমোক্র্যাটিক ফ্রন্টের প্রার্থী হিসাবে মেলিয়েম আসন থেকে ২০১৩ সালের মেঘালয় বিধানসভা নির্বাচনে নির্বাচিত হয়েছিলেন। তিনি ২০১৩ সাল থেকে কনরাড সাংমা মন্ত্রনালয়ের উদ্যান, কৃষি, রেশ চাষ ও তাঁত, ক্রীড়া ও যুব বিষয়ক মন্ত্রী ছিলেন।
সরশি
"ব্লিচ করা কাপড়" (晒し) হল এক ধরনের সাদা কাপড়, সাধারণত তুলা, বা কম সাধারণত লিনেন,    জাপানে বিভিন্ন পোশাক তৈরিতে ব্যবহৃত হয়, যেমন জুবান (এক ধরনের ভিতরের- কিমোনো), ফান্ডোশি বা তেনুগুই। একটি সারশির দৈর্ঘ্য হারামকি হিসাবে একটি কিমোনোর নীচে শরীরের চারপাশে আবৃত করা যেতে পারে, বা বুকের চারপাশে স্তন বাঁধতে পরা হয়।
মাহমুদপুর ইউনিয়ন
মাহমুদপুর ইউনিয়ন নামে বাংলাদেশে মোট ৬টি ইউনিয়ন রয়েছে। যথা:
কার্বি জনগোষ্ঠী
thumb|পরম্পরাগত কার্বি সাজপারে একজন কার্বি পুরুষ
কার্বিদের মূলগোষ্ঠী ৫ টা-
ইতিহাস
কার্বিরা আসামের অতি প্রাচীন জাতি। এদের মিকির বলাও হয়। আসামের উত্তর-পূর্ব সীমান্তর পর্বতমালার কোনো একটি, যাকে কার্বিদের ইত্যাদি পুরুষরা 'নং পিলার' বলত- সেই নং পিলার পাহাড় থেকেই তাঁদের পূর্বপুরুষরা আসামে এসেছিল বলে কার্বিরা বিশ্বাস করে। তাঁরা আসামে প্রথমে ডিমাপুর থেকে আরম্ভ করে ডিফু পর্যন্ত এই অঞ্চলের একটি পাহাড়ে বসবাস করতেন বলে সেইসময়ের ঘটনা থেকে অনুমান করা যায়। কাছাড়ি রাজার রাজ্যের মধ্যে এই কার্বি বা মিকিরদের থাকা পাহাড়টি পড়েছিল জন্য কাছাড়ি রাজা তাঁদের দাস হিসাবে ব্যবহার করা ছাড়াও নানান অত্যাচার করেছিল। আসামে আহোমদের শাসন হওয়ার পরপরই কার্বিরা ভৈয়ামে নেমে আসে এবং কালক্রমে অন্যান্য জাতিসমূহের মধ্যে মিশে যায়।
কার্বিরা জুইকে 'মে' এবং জলকে 'লাং' বলে। এদের বিশ্বাস, একজন আদিম কার্বি নিজেদের ঘরের মধ্যে জুই একুরা ধরে আসায় পত্নী বলেছিল, "মে আকার চ্ছংহয় বি কাং কক?" অর্থাৎ, "জ্বলা জুই কিয় নুনুমুবাকৈ ছাড়ি আহিছে?" সেই আদিম কার্বি পুরুষ 'মে আকার বি' করার কারণেই পরে তাঁর বংশধরদের কার্বি বলা হয়।
ভাষা
কার্বি ভাষাটি চীন-তিব্বতীয় মহাগোষ্ঠীর তিব্বত বর্মার কুকি চীন গোষ্ঠীর একটি ভাষা। কার্বি ভাষার বিভিন্ন উপভাষা বিভিন্ন স্থানে দেখা যায় যদিও মূলত দুটি উপভাষা দেখা যায়। সেগুলি হল কার্বি এবং ডিমরীয়া কার্বি। ডিমরীয়া রাজ্য প্রাচীন কাল থেকে রাজনৈতিক, সামাজিক এবং ভৌগোলিক ভাবে পৃথক হওয়ার কারণে ডিমরীয়া কার্বি উপভাষাটি কিছু পৃথক হওয়া দেখা যায়।
ভৌগোলিক বিতরণ
কার্বিদের মূলত আসামের কার্বি আংলং জেলায় সংখ্যা গরিষ্ঠতা দেখা যায়। কার্বি আংলং জেলা বাদেও আসামের কামরূপ (ম), মরিগাঁও, নগাঁও, শোণিতপুর, গোলাঘাট, ডিমা হাচাও, কাছাড়, করিমগঞ্জ ইত্যাদি জেলায় এদের বসতি দেখা যায়। আসাম বাদেও অরুণাচল, মেঘালয় এবং নাগাল্যান্ডে কার্বিদের বসতি আছে। ভারতবর্ষ বাদেও বাংলাদেশ এবং মায়ানমারে কার্বি মানুষের উপস্থিতির প্রমাণ পাওয়া যায়। ভৌগোলিকভাবে প্রায় ৯১ পূর্ব থেকে ৯৪ পূর্ব দ্রাঘিমাংশ এবং ২৪ উত্তর থেকে ২৭ উত্তর অক্ষাংশর মধ্যে বিস্তারিত দেখা যায়।
খাদ্যাভ্যাস
কার্বি লোকদের প্রধান আহার হচ্ছে ভাত। মুরগি, পাখি, গরু, ছাগল ইত্যাদির মাংস কার্বি লোকদের প্রিয় খাদ্য। এড়ীপলুর লেটা, শুকান মাছ এবং শুকতি ইত্যাদিও খাদ্য হিসাবে ব্যবহার করে। পূজা-পার্বন ইত্যাদিতে হর(মদ) নিতান্তই প্রয়োজনীয় এবং সম্মনীয়।
ধর্ম
কার্বিরা সাধারণত ধর্মভীরু। এদের মধ্যে আদিম (animism), হিন্দু এবং খ্রিস্টান দুইধরনের ধর্মের মানুষ আছে। হিন্দুরা বিভিন্ন দেব-দেবীর উপাসক। তাঁরা পুনর্জন্মে বিশ্বাসী বলেই মৃত ব্যক্তি, যেমন: দাদুর নামে নাতির নাম ইত্যাদি রাখে এবং সেই মৃত ব্যক্তির পুনরায় জন্ম নেওয়া বলে ভাবে।
শামসুন নাহার খান নার্সিং কলেজ
শামসুন নাহার খান নার্সিং কলেজ হলো বাংলাদেশের একটি বেসরকারি নার্সিং কলেজ। এটিই চট্টগ্রাম জেলার সর্বপ্রথম বেসরকারি নার্সিং কলেজ। ২০১৬ সালে এটি চট্টগ্রামের আগ্রাবাদে "চট্টগ্রাম মা ও শিশু হাসপাতাল" এর একটি প্রকল্প হিসেবে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় অধিভুক্ত একটি কলেজ।
এটি চার বছর মেয়াদী বিএসসি (অনার্স) ইন নার্সিং ডিগ্রি প্রদান করে। স্নাতক পরবর্তী ৬ মাস মেয়াদি ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ নার্সিং এন্ড মিডওয়াইফারি কাউন্সিল স্বীকৃত।
কলেজের সাথে ৬৫০ শয্যা বিশিষ্ট চট্টগ্রাম মা ও শিশু জেনারেল হাসপাতাল সংযুক্ত রয়েছে। চট্টগ্রামের বেসরকারি মেডিকেলগুলোর মধ্যে এটি ৩য় স্থানে রয়েছে।
কবিতা (সাহিত্যপত্র)
তাৎপর্য
থাম্ব|কবিতা, আমেরিকার কবিতা বিশেষ সংখ্যা, ১৯৫০ থাম্ব|245x245পিক্সেল|কবিতা ভবন -এর লোগো ১৯৩০-এর দশকে কবি বুদ্ধদেব বসুরই অনুপ্রেরণায়, সদিচ্ছায় ও অনুশাসনে আধুনিক বাংলা কবিতা তার যথার্থ আধুনিক রূপ লাভ করে। এটি কবি বুদ্ধদেব বসুর জীবনের একটি উল্লেখযোগ্য কীর্তি। বাংলা ভাষা ও সাহিত্যের ক্রমবিকাশে কবিতা পত্রিকার ভূমিকা দূরসঞ্চারী। আধুনিক বাংলা কবিতার সমৃদ্ধি, প্রসার ও তা জনপ্রিয় করে তোলার ক্ষেত্রে এ সাহিত্যপত্রিকার অবদান তুলনারহিত। এ পত্রিকা যুক্তিনির্ভর উঁচু মানের সমালোচনার মাধ্যমে আধুনিক বাংলা কবিতাকে যথাযথ দিকনির্দেশনা দিয়ে অমর হয়ে আছে।
এলিমিনেশন চেম্বার (২০২১)
এলিমিনেশন চেম্বার (জার্মানিতে নো এস্কেপ নামেও পরিচিত ) একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০২১ সালের ২১শে ফেব্রুয়ারি তারিখে মার্কিন যুক্তরাষ্ট্রের ফ্লোরিডার সেন্ট পিটার্সবার্গের ট্রপিকানা ফিল্ডে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এলিমিনেশন চেম্বার কালানুক্রমিকের অধীনে প্রচারিত একাদশ অনুষ্ঠান ছিল।
প্রাক-প্রদর্শনে একটিসহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে দ্য মিজ তার মানি ইন দ্য ব্যাংক চুক্তি ব্যবহার করে ডাব্লিউডাব্লিউই চ্যাম্পিয়নশিপ ম্যাচে ড্রু ম্যাকইন্টায়ারকে পরাজিত করে দ্বিতীয়বারের মতো ডাব্লিউডাব্লিউই চ্যাম্পিয়নশিপ জয়লাভ করে, এর পূর্বে ম্যাকইন্টায়ার এলিমিনেশন চেম্বার ম্যাচে এ জে স্টাইলস, জেফ হার্ডি, কফি কিংস্টন, র‌্যান্ডি অরটন এবং শেইমাসকে হারিয়েছে। অন্যান্য শীর্ষস্থানীয় ম্যাচে, নিয়া জ্যাক্স ও শেনা বেজলার ডাব্লিউডাব্লিউই নারী ট্যাগ টিম চ্যাম্পিয়নশিপ ম্যাচে সাশা ব্যাংকস ও বিয়াঙ্কা বেলেয়ারকে, রিডল ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে ববি লাশলি ও জন মরিসনকে এবং রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ড্যানিয়েল ব্রায়ানকে হারিয়েছে।
কলিকাতা কমলালয়
থাম্ব|কমলালয় কলিকাতা কমলালয় ভবানীচরণ বন্দ্যোপাধ্যায় রচিত কলকাতার ইতিহাস বিষয়ক গ্রন্থ। প্রকাশকাল ১৮২৩। এটি কলকাতার ইতিহাসের একটি আকর গ্রন্থ হিসাবে প্রসিদ্ধ। এছাড়াও এই শহরের সাংস্কৃতিক জগতের বহু তথ্য জানা যাই এই বইটি থেকে। এমনকি বাংলা ভাষাতত্ত্ব ও শব্দভাণ্ডার নিয়েও প্রথম আলোচনা করেন ভবানীচরণ। চারটি ‘তরঙ্গ’ বা অধ্যায়ে বিভক্ত গ্রন্থটির প্রথম তরঙ্গই বর্তমানে পাওয়া যায়।
কে এম আসাদ
খন্দকার মুহাম্মদ আসাদ (জন্ম ১৯৮৩), কে এম আসাদ নামে পরিচিত, একজন বাংলাদেশী প্রামাণ্য আলোকচিত্রশিল্পী এবং আলোকচিত্র সাংবাদিক। তিনি বর্তমানে জুমা প্রেস নিউজ এজেন্সির একজন ফটোসাংবাদিক এবং গেটি ইমেজের জন্য অবদানকারী আলোকচিত্রশিল্পী।
তিনি চিত্র জলবায়ু সংকট সমাধান: কালবগিতে পানীয় জল সংগ্রহ এর জন্য ২০২১ সালের ওয়ার্ল্ড প্রেস ফটোতে ৩য় পুরস্কার জিতে নেয়।
জীবনের প্রথমার্ধ
আসাদ ২০০৮ সালে পাঠশালা (দ্য সাউথ এশিয়ান মিডিয়া একাডেমি) থেকে আলোকচিত্রশিল্পে স্নাতক ডিগ্রি লাভ করেন।
কর্মজীবন
২০০৭ সালে, যখন ঘূর্ণিঝড় সিডর বাংলাদেশে আঘাত হানে, আসাদ স্থানীয় মানুষের অবস্থা ধারন করতে দূরবর্তী স্থানে গিয়েছিলেন। তিনি ২০১৫ সালে নেপালে ৭.৮ মাত্রার ভূমিকম্পও কভার করেন।
প্রশান্ত মহাসাগর
right|thumb|প্রশান্ত মহাসাগরের আগ্নেয়গিরি ও গিরিখাতের ছবি
প্রশান্ত মহাসাগর পৃৃথিবীর মহাসাগর সম্বন্ধীয় বিভাগগুলির মধ্যে উপরি ক্ষেত্রফল ও গভীরতার বিচারে সর্বাধিক৷ এটি উত্তরে উত্তর মহাসাগর বা সুমেরু মহাসাগর থেকে দক্ষিণ মহাসাগর বা কুমেরু মহাসাগর, পক্ষান্তরে সংজ্ঞানুযায়ী অ্যান্টার্কটিকা পর্যন্ত বিস্তৃত৷ এর পশ্চিম সীমান্তে রয়েছে এশিয়া ও অস্ট্রেলিয়া এবং পূর্ব সীমান্তে রয়েছে উভয় আমেরিকা৷
আয়তনে অঞ্চল জুড়ে বিস্তৃত (আন্টার্কটিকা সংলগ্ন কুমেরু সাগরের সীমা সংজ্ঞায়িত করে) প্রশান্ত মহাসাগর বিশ্ব মহাসাগরের উপক্ষেত্রগুলির মধ্যে সর্বাধিক এবং পৃথিবীর মোট জলভাগের উপরিতলের ৪৬ শতাংশ ও পৃথিবীর পৃষ্ঠতলের ৩২ শতাংশ অঞ্চল জুড়ে অবস্থিত, যা পৃথিবীর একক স্থলভাগ ও জলভাগের ক্ষেত্রফলের তুলনায় বৃৃহত্তর তথা ১৪,৮০,০০,০০০ বর্গ কিলোমিটার৷ জল গোলার্ধ এবং পশ্চিম গোলার্ধ উভয়েরই কেন্দ্রবিন্দু রয়েছে প্রশান্ত মহাসাগরে৷ কোরিওলিস প্রভাবের ফলে উৎপন্ন মহাসাগরীয় প্রচলন প্রশান্ত মহাসাগরকে দুটি বৃহত্তর স্বতন্ত্র জলরাশিতে বিভক্ত করেছে, যা উত্তর প্রশান্ত মহাসাগর ও দক্ষিণ প্রশান্ত মহাসাগর নামে পরিচিত৷ ক্ষেত্রদুটি নিরক্ষরেখা অঞ্চলে মিলিত হয়৷ নিরক্ষরেখার নিকট দ্ব্যর্থকভাবে অবস্থান করা গালাপাগোস এবং গিলবার্ট দ্বীপপুঞ্জকে পুরোপুরিভাবে দক্ষিণ প্রশান্ত মহাসাগরের অংশ হিসাবে গণ্য করা হয়ে থাকে৷
এটির গড় গভীরতা ৷ পশ্চিমা উত্তর প্রশান্ত মহাসাগরে অবস্থিত মারিয়ানা খাতেরচ্যালেঞ্জার ডিপ বিশ্বের গভীরতম বিন্দু, যার গভীরতা মোটামুটি. দক্ষিণ গোলার্ধের গভীরতম বিন্দু টোঙ্গা খাতের গভীর হরাইজন ডিপও প্রশান্ত মহাসাগরে অবস্থিত৷ পৃথিবীর তৃৃৃতীয় গভীরতম বিন্দু সিরেনা ডিপও মারিয়ানা খাতে অবস্থিত৷
পশ্চিম প্রশান্তত মহাসাগরে রয়েছে একাধিক বৃহত্তম পর্যন্তিক সাগর৷ এগুলির মধ্যে উল্লেখযোগ্য কিছু সাগর হলো দক্ষিণ চীন সাগর, পূর্ব চীন সাগর, জাপান সাগর, ওখোৎস্ক সাগর, ফিলিপাইন সাগর, কোরাল সাগর এবং তাসমান সাগর৷
নামকরণ
এশিয়া এবং ওশিয়ানিয়া তথা অস্ট্রেলিয়ার স্থানীয় মানুষজন প্রাগৈতিহাসিক যুগ থেকেই প্রশান্ত মহাসাগর অতিক্রম করে থাকলেও, এই মহাসাগরের পূর্ব অংশ ইউরোপীয়রাই দৃষ্টির অগোচরে আনেন। খ্রিস্টীয় ষোড়শ শতাব্দীর শুরুর দিকে ১৫১৩ খ্রিস্টাব্দে স্পেনীয় নাবিক তথা অনুসন্ধানকারী ভাস্কো নুয়েঁজ দে বালবোয়া পানামা যোজক অতিক্রম করেন এবং বিস্তারিত "দক্ষিণী সমুদ্র" আবিষ্কার করেন এবং স্পেনীয় ভাষায় তার নাম রাখেন মার দেল সুর। ১৫২১ খ্রিস্টাব্দে ওই মহাসাগরের বর্তমান নাম দিয়েছিলেন পর্তুগিজ নাবিক তথা অনুসন্ধানকারী ফার্ডিনান্ড ম্যাগেলান।সেই সময় নৌকাযোগে প্রদক্ষিণ করার ক্ষেত্রে স্পেনীয়দের জুড়ি মেলা ভার ছিল। সমুদ্রে বহু প্রতিকূল পরিস্থিতি অতিক্রম করে‌ ফার্ডিনান্ড ম্যাগেলান এই স্থানে এসে সামান্য প্রশস্তি পান। তিনি এই জলভাগের নাম রাখেন মার প্যাসেফিকো, পর্তুগিজ এবং স্প্যানিশ উভয় ভাষাতেই যার অর্থ প্রশান্ত মহাসাগর।
প্রশান্ত মহাসাগরে অবস্থিত বৃহত্তর সাগর
আয়তনের বিচারে ছোট থেকে বড় আকারের সমুদ্রের তালিকা নিম্নরূপ:
প্রাথমিক অভিগমন
প্রশান্ত মহাসাগরীয় অঞ্চলে প্রগৈতিহাসিক যুগ থেকেই বহু উল্লেখ্য অভিবাসন হয়ে এসেছে৷ ৩০০০ খ্রিস্টপূর্বাব্দে তাইওয়ান দ্বীপের অস্ট্রোনেশীয় জনজাতি ডিঙি নৌকার মাধ্যমে দূরবর্তী স্থানে অভিগমনে পারদর্শী হয়ে ওঠে এবং দক্ষিণের ফিলিপাইনস, ইন্দোনেশিয়া, ব্রুনেই মালয়েশিয়া সিঙ্গাপুর পূর্ব তিমুর প্রভৃতি দক্ষিণ-পূর্ব এশিয়ার দেশে ছড়িয়ে পড়ে। পশ্চিম দিকে মাদাগাস্কার এবং দক্ষিণ-পূর্ব দিকে নিউগিনি মেলানেশিয়া মাইক্রোনেশিয়া ওশিয়ানিয়া এবং পলিনেশিয়া অবধি ছিল এদের সর্বাধিক বিস্তার৷
দূরবর্তী পণ্য বিপণন তথা ব্যবসা-বাণিজ্য মোজাম্বিকের তটরেখা থেকে শুরু করে জাপান অবধি বিস্তৃত ছিল। এই অস্ট্রোনেশীয় জাতির ব্যবসা-বাণিজ্য ও বাস্তব জ্ঞানের ব্যবহারিক প্রয়োগ ইন্দোনেশিয়ার দ্বীপগুলিতে প্রভাব বিস্তার করল অস্ট্রেলিয়ায় তার বিশেষ লক্ষণ দেখা যায় না। ২১৯ খ্রিস্টপূর্বাব্দে নাবিক জু ফু প্রশান্ত মহাসাগরে অমৃত পরশমণির খোঁজে বেরিয়ে পড়েন৷ ৮৭৮ খ্রিস্টাব্দে কুয়াংচৌতে আরবি মুসলমানরা এই পথে বাণিজ্যে উন্নতি করা শুরু অবধি এই আধিপত্য ছিল৷ ১৪০৪ থেকে ১৪৩৩ খ্রিস্টাব্দের মধ্যে চেং হো প্রশান্ত মহাসাগর হয়ে ভারত মহাসাগরে জলদস্যুবৃত্তি শুরু করেন৷
ইউরোপীয় অন্বেষণ
১৫১২ খ্রিস্টাব্দ নাগাদ পর্তুগিজ নাবিক তথা অন্বেষক অ্যান্টোনিও দে আব্রিউ এবং ফ্রান্সিস্কো সেরাওঁ বর্তমান ইন্দোনেশিয়ার ক্ষুদ্রতর সুন্দা দ্বীপপুঞ্জ এবং মালুকু দ্বীপপুঞ্জে পদার্পণ করলে ইউরোপীয় নাবিকদের সাথে প্রশান্ত মহাসাগরের পশ্চিম প্রান্তের অঞ্চল ও দ্বীপগুলির পরিচিতি বৃদ্ধি পায়। প্রায় ওই একই সময় ১৫১৩ খ্রিস্টাব্দে জর্জ আলভারেজ দক্ষিণ চীন সাগরে অভিযান চালান, যদিও এ দুটি অভিযানই ছিল মালাক্কার আফোনসো দে আলবুকর্কের নির্দেশ।
১৫১৩ খ্রিস্টাব্দে স্পেনীয় নাবিক ভাস্কো নুয়েঁজ দে বালবোয়া অভিযান চালিয়ে পানামা যোজক অতিক্রম করে একটি নতুন সমুদ্রের খোঁজ পেলে প্রশান্ত মহাসাগরের পূর্ব অংশ ইউরোপীয়দের বছরে আসে। তিনি নতুন এই সাগরের নাম রাখেন মার দেল সুর বা দক্ষিণ সাগর বা দক্ষিণের সাগর, কারণ তার আবিস্কৃত সমুদ্র ছিল পানামা যোজকের দক্ষিণ দিকে।
১৫২০ খ্রিস্টাব্দে নাবিক ফার্দিনান্দ ম্যাগেলান এবং তার দলবল ইতিহাসের পাতায় প্রথম প্রশান্ত মহাসাগর পার করে। এই দলটি ছিল স্পেনীয় অভিযানের অংশ যারা মসলার জন্য বিখ্যাত মালুকু দ্বীপপুঞ্জ গমনের দ্বারা বিশ্বে সম্ভাব্য প্রথম জলপথে অভিযান শুরু করে। ম্যাগেলান এই মহাসাগরকে প্যাসিফিকো বা প্রশস্তি সূচক নামাঙ্কিত করেন। তার দলবল হর্ন অন্তরীপের ঝঞ্ঝাপূর্ণ আবহাওয়া অতিক্রম করে প্রশান্ত মহাসাগরের শান্তশ্রোতে প্রশস্তি পান। নাবিক ফার্দিনান্দ ম্যাগেলানের সম্মানে খ্রিস্টীয় অষ্টাদশ শতাব্দী পর্যন্ত এই মহাসাগর "ম্যাগেলানের সাগর" নামে পরিচিত ছিল। ১৫২১ খ্রিস্টাব্দের মার্চ মাসে গুয়াম দ্বীপে গন্তব্য নির্দিষ্ট করার পূর্বে প্রশান্ত মহাসাগরের একটি নির্জন দ্বীপে নোঙর করেন। ১৫২১ খ্রিস্টাব্দে ম্যাগেলান ফিলিপাইনসে মারা গেলে অপর একজন স্পেনীয় নাবিক তথা তার সহচর জুয়ান সেবাস্তিয়ান ইলকানো তৎপরবর্তী গন্তব্য নির্দিষ্ট করেন। ১৫২২ খ্রিস্টানদের মধ্যে তিনি প্রশান্ত মহাসাগর হয় ভারত মহাসাগর ভ্রমণ করে উত্তমাশা অন্তরীপ অতিক্রম করে স্পেনের ফিরে আসলে বিশ্বব্যাপী জলপথে অভিযানের ইতিহাসে নতুন সময় তৈরি হয়। মালাক্কা অঞ্চলের পূর্ব প্রান্তে নৌ ভ্রমণ করতে করতে ১৫২৫ থেকে ১৫২৭ খ্রিস্টাব্দের মধ্যে পর্তুগিজরা আবিষ্কার করে ক্যারোলাইন দ্বীপপুঞ্জ, আরু দ্বীপপুঞ্জ, এবং পাপুয়া নিউগিনি। ১৫৪২–৪৩ খ্রিস্টাব্দের মধ্যে তারা জাপান পর্যন্ত অগ্রসর হয়।
১৫৬৪ খ্রিস্টাব্দে ৩৭৯ জন অনুসন্ধানীসম্বলিত ও মিগুয়েল লোপেজ দে লেগাজপির নেতৃত্বাধীন পাঁচটি স্পেনীয় জাহাজ মেক্সিকো থেকে প্রশান্ত মহাসাগর অতিক্রম করে ফিলিপাইন এবং মারিয়ানা দ্বীপপুঞ্জে আসেন। ষোড়শ শতাব্দীর বাকি সময় ধরে এই সকল অঞ্চলে স্পেনীয়দের আধিপত্য অগ্রাধিকার পেতে থাকে, তারা মেক্সিকো এবং পেরু থেকে প্রশান্ত মহাসাগর অতিক্রম করে গুয়াম দ্বীপ হয় ফিলিপাইন্সে আসেন এবং স্পেনীয় ইস্ট ইন্ডিজ প্রতিষ্ঠা করেন। আড়াই দশক ধরে চর্চিত ম্যানিলা গ্যালিওন ইতিহাসের অন্যতম দীর্ঘতম বিপণন পথ তথা ম্যানিলা থেকে আকাপলকো অবধি পথ নির্দেশ করে। স্পেনীয় অভিযানের ফলে দক্ষিণ প্রশান্ত মহাসাগরে অবস্থিত টুভালু, মারকেইসাস, কুক দ্বীপপুঞ্জ, সলোমন দ্বীপপুঞ্জ, এবং এডমিরালটি দ্বীপপুঞ্জ আবিষ্কৃত হয়।
পরবর্তীকালে টেরা অস্ট্রালিস বা বৃহত্তর দক্ষিণ ভূমি অনুসন্ধানের সময়ে তথা খ্রিস্টীয় সপ্তদশ শতাব্দীতে স্পেনীয় নাবিক পেড্রো ফার্নান্দেজ দে কুয়েরস পিটকার্ন ও ভানুয়াটু দ্বীপপুঞ্জ আবিষ্কার করেন এবং অস্ট্রেলিয়া এবং নিউ গিনির মধ্যবর্তী দূরত্ব অতিক্রম করে অপর এক নাবিক লুইস ভাজ দে টরেস-এর নাম অনুসারে এই অংশের নাম রাখেন টরেস প্রণালী। একই সময়ে ওলন্দাজ অনুসন্ধানী ও নাবিকরাও দক্ষিণ আফ্রিকা অঞ্চলে নিজেদের ব্যবসা বাণিজ্যে বৃদ্ধি ঘটাতে থাকে। উইলেম জানসোন ১৬০৬ খ্রিস্টাব্দে অস্ট্রেলিয়ার ইয়র্ক অন্তরীপ উপদ্বীপে পদার্পণ করেন এবং প্রথম সম্পূর্ণ নথিভূক্ত ইউরোপীয় উপনিবেশের বর্ণনা বিস্তার করেন। ১৬৪২ খ্রিস্টাব্দে আবেল তাসমান নৌপথে ভ্রমণে বেরিয়ে অস্ট্রেলিয়া মহাদেশের সমুদ্র উপকূল বরাবর বিভিন্ন জায়গায় নোঙর করে‌ন ও তাসমানিয়া এবং নিউজিল্যান্ড দ্বীপ আবিষ্কার করেন।
ষোড়শ থেকে সপ্তদশ শতাব্দীর সময়কালের মধ্যে স্পেনীয়রা প্রশান্ত মহাসাগরকে মেয়ার ক্লসাম বা অন্যান্য নৌশক্তি দ্বারা আবদ্ধ সাগর হিসেবে অভিহিত করতে থাকেন। তখনকার দিনে আটলান্টিক মহাসাগর থেকে প্রশান্ত মহাসাগর আসার জ্ঞাত পথ ছিল ম্যাজেলান প্রণালি, ফলে স্পেনীয়রা নিজেদের আধিপত্য অটুট রাখতে ও অস্পেনীয় নাবিক প্রবেশ আটকাতে এই প্রণালী নিয়ন্ত্রণে রাখত। আবার প্রশান্ত মহাসাগরের পশ্চিম দিক বরাবর এইসময় ওলন্দাজরা স্পেন অধিকৃত ফিলিপাইনের উপর ভীতিপ্রদর্শন শুরু করে।
অষ্টাদশ শতাব্দীর শুরু থেকেই রাশিয়ানরা নতুন কিছু অনুসন্ধানে তৎপর হয়ে ওঠে, প্রথম কামচাটকা অভিযানে তারা আলাস্কা, অ্যালিউশিয়ান দ্বীপপুঞ্জ আবিষ্কার করেন। ডেনমার্কের রাশিয়ার নাবিক অধিকর্তা ভিটাস বেরিঙের দলপতিত্বে বৃহত্তর উত্তরা অভিযান সম্পন্ন হয়। স্পেনীয় নাবিকরা উত্তর পশ্চিম প্রশান্ত মহাসাগরে অভিযান সম্পাদন করেন ও ভ্যানকুভার দ্বীপসহ আলাস্কা ও দক্ষিণ কানাডা অবধি পৌঁছে যান। ফরাসিরা পলিনেশিয়া আবিষ্কার করেন এবং সেখানে থিতু হন। ব্রিটিশরা জেমস কুকের নেতৃত্বে দক্ষিণ প্রশান্ত মহাসাগর এবং অস্ট্রেলিয়া, হাওয়াই ও উত্তর আমেরিকার দিকে প্রশান্ত উত্তর-পশ্চিমের দিকে তিনটি নৌযাত্রা করেন। ১৭৬৮ খ্রিস্টাব্দে নবীন জ্যোতির্বিজ্ঞানী পিয়ার অন্তোইন ভেরন ও‌ নাবিক লুইস অন্তোইন দে বুগেনভিল নৌযাত্রা করে ইতিহাসে প্রথম প্রশান্ত মহাসাগরকে প্রস্থ বরাবর অতিক্রম করে। বিজ্ঞানভিত্তিক নৌ অভিযানের প্রথম ঐতিহাসিক নিদর্শন পাওয়া যায় ১৭৮৯-১৭৯৪ খ্রিস্টাব্দে স্পেনীয় মালাস্পিনা নৌ-অভিযানে। এই অভিযানের অন্তর্ভুক্ত ছিল আলাস্কা অন্তরীপ গুয়াম ফিলিপাইন নিউজিল্যান্ড অস্ট্রেলিয়া এবং দক্ষিণ প্রশান্ত মহাসাগরের বিস্তীর্ণ অঞ্চল।
নব্য সাম্রাজ্যবাদ
খ্রিস্টীয় ঊনবিংশ শতাব্দীতে সাম্রাজ্যবাদ ও ঔপনিবেশিকতা বৃদ্ধির সাথে সাথে প্রথমে ব্রিটিশরা এবং পরে জাপান ও যুক্তরাষ্ট্র প্রশান্ত মহাসাগরীয় ওশিয়ানিয়ার বৃহত্তর অংশ দখল করে। চার্লস ডারউইনের নেতৃত্বে ১৮৩০ এর দশকে এইচএমএস বিগ্‌ল দ্বারা, ১৮৭০ এর দশকে এইচএমএস চ্যালেঞ্জার দ্বারা; ১৮৭৩-৭৬ খ্রিস্টাব্দের মধ্যে‌ ইউএসএস টুস্কারোরা দ্বারা; এবং ১৮৭৪-৭৬ খ্রিস্টাব্দের মধ্যে জার্মান গ্যাজেল দ্বারা ‌সফল ও গুরুত্বপূর্ণ অভিযানের ফলে সাধারণের মধ্যে ওশিয়ানিয়া সম্পর্কিত জ্ঞান বৃদ্ধি পেতে থাকে।
১৮৪২ ও ১৮৫৩ যথাক্রমে তাহিতি এবং নিউ ক্যালেডোনিয়াতে নিজেদের আধিপত্য বিস্তার করার পর ফরাসিরা ওশিয়ানিয়াতে ঔপনিবেশিকভাবে শক্তিশালী হয়ে ওঠে। ১৮৭৫ ও ১৮৮৭ খ্রিস্টাব্দে ইস্টার দ্বীপে‌ নৌ-সাক্ষাৎ সংঘটিত হওয়ার পর চিলির নৌসেনা অধ্যক্ষ পলিকার্পো টোরো ১৮৮৮ খ্রিস্টাব্দে মধ্যস্থতা করে স্থানীয় রাপা নুই জনজাতিসহ ইস্টার দ্বীপ চিলির অন্তর্ভুক্ত করেন। এই দ্বীপভুক্তির মাধ্যমে চিলি উপনিবেশবাদী রাষ্ট্রের তালিকায় নথিভূক্ত হয়। বিংশ শতাব্দীর শুরু থেকেই প্রশান্ত মহাসাগরের দ্বীপপুঞ্জগুলি ব্রিটেন, ফ্রান্স, যুক্তরাষ্ট্র, জার্মানি, জাপান এবং চিলির ঔপনিবেশিক শাসনের অন্তর্ভুক্ত হয়।
যুক্তরাষ্ট্র গুয়াম দ্বীপে আধিপত্য বিস্তার করে এবং ১৮৯৮ খ্রিস্টাব্দে স্পেনের থেকে ফিলিপাইন দখল করে। ১৯১৪ শিক্ষকদের মধ্যে জাপান প্রশান্ত মহাসাগরের পশ্চিম দিকের বিস্তীর্ণ অঞ্চল নিয়ন্ত্রণ করা শুরু করে এবং প্রশান্ত মহাসাগর যুদ্ধে ঐ দ্বীপগুলির ওপর আধিপত্য বিস্তার করে৷ অবশ্য দ্বিতীয় বিশ্বযুদ্ধ শেষে জাপান যুক্তরাষ্ট্র নৌবাহিনীর নিকট পরাস্ত হলে মহাসাগর ব্যপী তাদের একচ্ছত্র আধিপত্য প্রতিষ্ঠিত হয়৷ জাপান শাসিত উত্তর মারিয়ানা দ্বীপপুঞ্জ যুক্তরাষ্ট্রের শাসনাধীন হয়৷ এই সময়েই বহু প্রশান্ত মহাসাগরীয় উপনিবেশ দ্বীপ তথা দ্বীপপুঞ্জ স্বাধীন স্বতন্ত্রতা পায়৷
ভূগোল
প্রশান্ত মহাসাগর উত্তর-দক্ষিণে উত্তর দিকে সুমেরুর বেরিং সাগর থেকে দক্ষিণ দিকে কুমেরুর ষষ্টিতম দক্ষিণ অক্ষাংশে দক্ষিণ সাগর পর্যন্ত (পুরাতন সংজ্ঞা অনুসারে আন্টার্টিকার রস সাগর) প্রায় দীর্ঘ। তবে প্রশান্ত মহাসাগরের প্রসার উত্তর-দক্ষিণে তুলনায় পূর্ব-পশ্চিমে পঞ্চম উত্তর অক্ষাংশে অধিক। পূর্ব-পশ্চিমে ইন্দোনেশিয়া থেকে কলম্বিয়া পর্যন্ত  দূরত্ব পৃথিবীর ওই অক্ষ সংলগ্ন পরিধির অর্ধেক ও চাঁদের ব্যাসের পাঁচগুণেরও অধিক। এখন অবধি জ্ঞাত পৃথিবীর গভীরতম বিন্দু মারিয়ানা খাত গড় সমুদ্রপৃষ্ঠের  গভীর পর্যন্ত বিস্তৃত। মহাসাগরের গড় গভীরতা প্রায়  এবং মোট জলভাগের পরিমাণ প্রায় ।
প্রশান্ত মহাসাগরের বিষম পশ্চিম সীমান্ত বরাবর রয়েছে একাধিক সাগর এগুলির মধ্যে বৃহত্তর সাগরগুলি হল সুলাওসি সাগর, কোরাল সাগর, পূর্ব চীন সাগর (পূর্ব সাগর), ফিলিপাইন সাগর, জাপান সাগর, দক্ষিণ চীন সাগর (দক্ষিণ সাগর), সুলু সাগর, তাসমান সাগর এবং পীত সাগর (কোরিয়ার পশ্চিম সাগর)। মালাক্কা প্রণালী ও টরেস প্রণালী সহ ইন্দোনেশীয় সমুদ্র ক্ষেত্র প্রশান্ত মহাসাগরকে পশ্চিম দিকে ভারত মহাসাগরের সঙ্গে এবং ড্রেক জলপথ ও ম্যাগেলান প্রণালী পূর্বদিকে আটলান্টিক মহাসাগরের সঙ্গে যুক্ত করেছে। উত্তর দিকে বেরিং প্রণালী প্রশান্ত মহাসাগরকে উত্তর সাগরের সঙ্গে যুক্ত করেছে।
মূল মধ্যরেখা প্রশান্ত মহাসাগরকে পূর্ব প্রশান্ত মহাসাগর এবং পশ্চিম প্রশান্ত মহাসাগরকে যুক্ত করেছে, যেগুলি যথাক্রমে পূর্ব গোলার্ধ এবং পশ্চিম গোলার্ধের অংশ‌।
অস্ট্রেলিয়ার দক্ষিণ দিক থেকে লঙ্ঘিত দক্ষিণ-পূর্ব ভারতীয় শৈলশিরা থেকে দক্ষিণ মেরুর উত্তরাংশ বরাবর প্রশান্ত-আটলান্টিক শৈলশিরা তথা দক্ষিণ আমেরিকার দক্ষিণতম অংশে‌র পূর্ব প্রশান্ত চড়াই ও জুয়ান দে ফুকা শৈলশিরা ছাড়া উত্তর আমেরিকার দক্ষিণ দিকের শৈলশিরা অবধি দক্ষিণ প্রশান্ত মহাসাগর সীমাবদ্ধ।
নাবিক ম্যাগেলানের নৌপথে ম্যাগেলান প্রণালী থেকে ফিলিপাইন পর্যন্ত যাত্রার অংশে তিনি দীর্ঘ মহাসাগর টিকে শান্ত অনুভব করেন। কিন্তু মূলত এই প্রশান্ত মহাসাগরের দক্ষিণাংশ একেবারে শান্ত হয় প্রতিবছর বহু ক্রান্তীয় ঘূর্ণিঝড় প্রশান্ত মহাসাগরীয় দ্বীপগুলিতে আছড়ে পড়ে। অগ্নেয়গিরি দ্বারা নির্মিত প্রশান্ত মহাসাগরীয় চক্রবেড়-এর অন্তর্গত ভূমিভাগ ভূমিকম্প প্রবণ। সমুদ্রের অভ্যন্তরে ভূমিকম্পের ফলে তৈরি জলোচ্ছ্বাস বহু দ্বীপ ও শহর তছনছ করে দেওয়ার প্রমাণ রেখেছে।
উভয় আমেরিকা মহাদেশ দুটি স্বতন্ত্র মহাসাগরকে পৃথক করছে এমন রূপ প্রথম ফুটে ওঠে ১৫০৭ খ্রিস্টাব্দে তৈরি মার্টিন ওয়াল্ডসিমুলর মানচিত্রে। পরে ১৫২৯ খ্রিস্টাব্দে তৈরী ডিওগো রাইবেইরো মানচিত্রের প্রথম প্রশান্ত মহাসাগরের মোটামুটি সঠিক আকার পাওয়া যায়।
ভূখণ্ড ও দ্বীপপুঞ্জ
প্রশান্ত মহাসাগর রয়েছে বিশ্বের সর্বাধিক সংখ্যক দ্বীপ। সর্বমোট প্রায় ২৫,০০০ দ্বীপ রয়েছে এই মহাসাগরে।  যেসকল দ্বীপ বা দ্বীপপুঞ্জ পুরোপুরিভাবে প্রশান্ত মহাসাগরের অভ্যন্তরে অবস্থিত সেগুলিকে মোটামুটি তিনটি মূল ধারায় ভাগ করা যায় এগুলি হল মাইক্রোনেশিয়া, মেলানেশিয়া এবং পলিনেশিয়া। নিরক্ষরেখার উত্তর দিকে ও আন্তর্জাতিক তারিখ রেখার পশ্চিম দিকে অবস্থিত দ্বীপগুলি হল মাইক্রোনেশিয়া। উত্তর-পশ্চিম দিকে মারিয়ানা দ্বীপপুঞ্জ, মধ্যভাগে ক্যারোলিন দ্বীপপুঞ্জ, পূর্বদিকে মার্শাল দ্বীপপুঞ্জ এবং দক্ষিণ-পূর্ব দিকে কিরিবাতি রাষ্ট্রের একাধিক দ্বীপ নিয়ে গঠিত মাইক্রোনেশিয়া।
গ্রীনল্যান্ড দ্বীপের পর আয়তনের ভিত্তিতে বিশ্বের দ্বিতীয় বৃহত্তম দ্বীপ টি হল নিউগিনি। প্রশান্ত মহাসাগরে অবস্থিত বৃহত্তম এই দ্বীপটি মেলানেশিয়ার দক্ষিণ পশ্চিম সীমান্ত। উত্তর থেকে দক্ষিণ দিকে বিস্তৃত অন্যান্য মূল মেলানেশীয় দ্বীপগুলি হল বিসমার্ক দ্বীপপুঞ্জ, সলোমন দ্বীপপুঞ্জ, সান্তা ক্রুজ দ্বীপপুঞ্জ, ভানুয়াতু, ফিজি এবং নিউ ক্যালেডোনিয়া।
সর্বাধিক প্রসারিত পলিনেশিয়ার বিস্তার উত্তরে হাওয়াই থেকে দক্ষিণে নিউজিল্যান্ড পর্যন্ত। পশ্চিম প্রান্ত বরাবর রয়েছে তুভালু, টোকেলাউ, সামোয়া, টোঙ্গা এবং কেরম্যাডেক দ্বীপপুঞ্জ। কেন্দ্রীয় স্থানে রয়েছে কুক দ্বীপপুঞ্জ, সোসাইটি দ্বীপপুঞ্জ ও অস্ট্রাল দ্বীপপুঞ্জ এবং পূর্ব সীমান্ত বরাবর রয়েছে মার্কেইসাস দ্বীপপুঞ্জ, তুয়ামোটু দ্বীপপুঞ্জ, গ্যামবায়ার দ্বীপপুঞ্জ, এবং ইস্টার দ্বীপ।
প্রশান্ত মহাসাগরের দ্বীপগুলি চার ধরনের: মহাদেশীয় দ্বীপ, উচ্চ দ্বীপ, প্রবাল প্রাচীর এবং উদ্বর্তিত প্রবাল ভূমি। মহাদেশীয় দ্বীপ অ্যান্ডিসাইট রেখার বহির্ভাগে অবস্থিত যেমন নিউগিনি, নিউজিল্যান্ড, ফিলিপাইন। এই দ্বীপগুলির বেশিরভাগই নিকটবর্তী মূল ভূভাগের মতোই ভূমিরূপ বিশিষ্ট। উচ্চ দ্বীপগুলির আগ্নেয়গিরির অগ্নুৎপাত। এরকম কিছু দ্বীপ হল বুগেনভিল, হাওয়াই এবং সলোমন দ্বীপপুঞ্জ।
দক্ষিণ প্রশান্ত মহাসাগরীয় প্রবাল প্রাচীরগুলি সমুদ্রতল নিমজ্জিত, আগ্নেয়গিরি ব্যাসলিসটিক লাভা সমুদ্র তলে জমে সৃষ্ট। এর মধ্যে সর্বাধিক নাটকীয় হলো অস্ট্রেলিয়ার উত্তর-পূর্ব দিক বরাবর অবস্থিত গ্রেট ব্যারিয়ার রিফ পবাল প্রাচীরের সারি। উপদ্বীপীয় আকৃতির প্রবাল দ্বীপ হল উত্থিত প্রবাল ভূমি। এর কিছু প্রকৃষ্ট উদাহরণ হল বানাবা এবং ফ্রেঞ্চ পলিনেশিয়ার তুয়ামোটু দ্বীপমালার অন্তর্গত মাকাটিয়া।
প্রশান্ত মহাসাগরীয় বিভিন্ন প্রকার স্রোত
১। কুমেরু স্রোত (শীতল): কুমেরু মহাসাগরের একটি শীতল স্রোত পশ্চিমাবায়ুর প্রভাবে দক্ষিণ প্রশান্ত মহাসাগরে শীতল কুমেরু স্রোত রূপে পশ্চিমদিক থেকে পূর্বদিকে প্রবাহিত হয়।
২। পেরু স্রোত বা হ্যামবোল্ড স্রোত (শীতল): পশ্চিমাবায়ুর প্রভাবে পূর্ব অস্ট্রেলীয় স্রোত বা নিউ সাউথ ওয়েলস স্রোত দক্ষিণ আমেরিকার পশ্চিম উপকূলে পৌঁছায় এবং দক্ষিণ আমেরিকার দক্ষিণ প্রান্তে বাধা পেয়ে চিলির উপকূল ধরে উত্তরদিকে পেরু উপকূলে এসে পেরু স্রোত বা শীতল হ্যামবোল্ড-স্রোত নামে উত্তর দিকে প্রবাহিত হয়ে দক্ষিণ নিরক্ষীয় স্রোতের সঙ্গে মিলিত হয়।
৩। দক্ষিণ নিরক্ষীয় স্রোত (উষ্ণ): পেরু স্রোত বা শীতল হ্যামবোল্ড স্রোত ক্রমশ উত্তরদিকে এগিয়ে নিরক্ষরেখার কাছাকাছি পৌঁছুলে দক্ষিণ-পূর্ব আয়নবায়ুর প্রভাবে দক্ষিণ নিরক্ষীয় স্রোত নামে দক্ষিণ আমেরিকা মহাদেশের পশ্চিম উপকূল থেকে পশ্চিমদিকে অস্ট্রেলিয়া মহাদেশের দিকে প্রবাহিত হয়।
৪। নিঊ সাউথ ওয়েলস স্রোত বা পূর্ব অস্ট্রেলীয় স্রোত (ঊষ্ণ): উষ্ণ দক্ষিণ নিরক্ষীয় স্রোত পশ্চিমদিকে গিয়ে ওশিয়ানিয়ার কাছে পৌঁছোলে এই স্রোত দুটি শাখায় বিভক্ত হয়ে এর একটি শাখা দক্ষিণদিকে ঘুরে অস্ট্রেলিয়ার পূর্ব উপকূল ও নিঊজিল্যান্ডের মধ্যে দিয়ে নিউ সাউথ ওয়েলস স্রোত বা পূর্ব অস্ট্রেলীয় স্রোত নামে দক্ষিণে প্রবাহিত হয়ে কুমেরু স্রোতের সঙ্গে মিশে যায়। এর অপর শাখাটি উত্তর-পশ্চিমদিকে গিয়ে এশিয়ায় দক্ষিণ-পূর্ব উপকূলে এবং পূর্ব-ভারতীয় দ্বীপপুঞ্জে বাধা পায় এবং উত্তর দিকে প্রবাহিত হয়ে উত্তর নিরক্ষীয় স্রোতের সঙ্গে মিলিত হয়।
৫। উত্তর নিরক্ষীয় স্রোত (উষ্ণ): উত্তর-পূর্ব আয়নবায়ুর প্রভাবে প্রশান্ত মহাসাগরে উষ্ণ উত্তর নিরক্ষীয় স্রোতের উৎপত্তি হয়েছে। এই স্রোতটি উত্তর আমেরিকা মহাদেশের পশ্চিম উপকূল থেকে এশিয়া মহাদেশের দিকে প্রবাহিত হয়।
৬। জাপান স্রোত বা কুরোশিয়ো (উষ্ণ): উত্তর নিরক্ষীয় স্রোত ইন্দোনেশিয়ার কাছে এসে উত্তরমুখী হয়ে এশিয়া মহাদেশের জাপান ও তাইওয়ানের পূর্ব উপকূল ধরে উষ্ণ জাপান স্রোত বা কুরোশিয়ো স্রোত নামে উত্তরে প্রবাহিত হয় । জাপান স্রোত বা কুরোশিয়ো স্রোতের একটি শাখা জাপানের পূর্ব উপকূল থেকে উত্তর আমেরিকা মহাদেশের পশ্চিম উপকূল বরাবর উত্তর দিকে সুসিমা স্রোত নামে অগ্রসর হয়।
৭। উত্তর প্রশান্ত মহাসাগরীয় স্রোত (উষ্ণ): পশ্চিমাবায়ুর প্রভাবে জাপান স্রোত বা কুরোশিয়ো স্রোতের অপর শাখাটি উষ্ণ উত্তর প্রশান্ত মহাসাগরীয় স্রোত নামে জাপানের পূর্ব উপকূল থেকে উত্তর আমেরিকা মহাদেশের পশ্চিম উপকূলের দিকে প্রবাহিত হয়।
৮। ক্যালিফোর্নিয়া স্রোত (শীতল): উত্তর প্রশান্ত মহাসাগরীয় স্রোতটি উত্তর আমেরিকা মহাদেশের পশ্চিম উপকূলে পৌঁছানোর পর ক্যালিফোর্নিয়ার কাছে দক্ষিণমুখী হয়ে শীতল ক্যালিফোর্নিয়া স্রোত নামে প্রবাহিত হয়।
১১। নিরক্ষীয় বিপরীত স্রোত বা প্রতিস্রোত (উষ্ণ): উত্তর ও দক্ষিণ নিরক্ষীয় স্রোতের মধ্যবর্তী অঞ্চল দিয়ে একটি অপেক্ষাকৃত উষ্ণ ও ক্ষীণ স্রোত পূর্ব দিকে প্রবাহিত হয় যা নিরক্ষীয় বিপরীত স্রোত বা প্রতি স্রোত নামে পরিচিত।
১২। প্রশান্ত মহাসাগরীয় শৈবাল সাগর: উত্তর নিরক্ষীয় স্রোত, জাপান স্রোত, উত্তর প্রশান্ত মহাসাগরীয় স্রোত এবং ক্যালিফোর্নিয়া স্রোতের ডিম্বাকৃতি গতিপথের বিশাল অঞ্চল জুড়ে সৃষ্টি হওয়া সারকুলার কারেন্ট বা ঘূর্ণস্রোতের অভ্যন্তর ভাগের জলাবর্ত একেবারে স্রোতবিহীন সমুদ্রের সৃষ্টি হয়েছে। এই স্রোতহীন সমুদ্রের স্থির জলে নানারকম শৈবাল, আগাছা, তৃণ, উদ্ভিদ এবং অন্যান্য জলজ উদ্ভিদ জন্মায়। স্রোতহীন শৈবালে পরিপূর্ণ অঞ্চলকে শৈবাল সাগর বলা হয়।
সামলিন মালঙ্গিয়াং
সামলিন মালঙ্গিয়াং মেঘালয়ের হিল স্টেট পিপলস ডেমোক্র্যাটিক পার্টির রাজনীতিবিদ। ২০১৮ সালে মেঘালয় বিধানসভা নির্বাচনে তিনি হিল স্টেট পিপলস ডেমোক্র্যাটিক পার্টির প্রার্থী হিসাবে সোহিয়ানগ আসন থেকে নির্বাচিত হয়েছেন। তিনি ২০১৮ সাল থেকে কনরাড সাংমা মন্ত্রীর জনস্বাস্থ্য প্রকৌশল, সচিবালয় প্রশাসন, আইনি মেট্রোলজি মন্ত্রী ছিলেন।
রথ মন্দির, পুঠিয়া
অবস্থান
রাজশাহী হতে ৩২ কিঃ মিঃ উত্তর-পূর্ব দিকে পুঠিয়া বাজারের প্রবেশের ঠিক বাম পাশেই এর অবস্থান। এর পূর্ব পাশে বড় শিব মন্দির এবং উত্তর দিকে রয়েছে শিব সাগর নামক দীঘি।
অবকাঠামো
এটি পাতলা ইট, চুন-সুরকি দ্বারা নির্মিত। চমৎকার নির্মাণশৈলী বিশিষ্ট এ মন্দিরে পুঠিয়ার মন্দির চত্বরে অবস্থিত অন্যান্য মন্দিরের মত পোড়ামাটির কোন ফলক দেখা যায় না। চারপাশে বারান্দা বিশিষ্ট অষ্টকোণাকৃতি এ মন্দিরে বাইরের দিকে ৮ টি পিলার আছে। উত্তর ও পূর্ব দিকে রয়েছে দুইটি খিলান দরজা। দরজার চৌকাঠ বেলে পাথরের তৈরি এবং এতে চমৎকার অলঙ্করণ রয়েছে। গম্বুজ আকৃতির এই মন্দিরের ছাদের উপরের অংশ কলস আকৃতির ফেনিয়েল দ্বারা সজ্জিত। দোতলাবিশিষ্ট এ মন্দিরের উপরের কক্ষটি নিচের কক্ষের তুলনায় অপেক্ষাকৃত ছোট এবং এই কক্ষের চারপাশে উন্মুক্ত প্রবেশ পথ রয়েছে। উল্লেখ্য এটির চারপাশে কোন সীমানা প্রাচীর নেই।
বর্তমান অবস্থা
বর্তমানে এখানে কোন পূজা অর্চনা আর হয় না। পরিত্যক্ত এই মন্দিরের মূল অবকাঠামো এখনো অবিকৃত আছে। তবে রক্ষণাবেক্ষণের অভাবে বর্তমানে জরাজীর্ণ অবস্থায় আছে এবং দেয়ালের অনেক জায়গায় পলেস্তারা উঠে গিয়েছে।
মোহাম্মদ আদম মল্লিক
মৃত্যু
মল্লিক ৬১ বছর বয়সে ১২ জুলাই ২০১৩ সালে হৃদরোগে আক্রান্ত হয়ে মারা যান।
হস্তপ্রাধান্য এবং যৌন অভিমুখিতা
থাম্ব|হ্যান্স হলবিনের আঁকা হাত হস্তপ্রাধান্য এবং যৌন অভিমুখিতা এর মধ্যে পারস্পরিক সম্পর্ক আছে, বলেই গবেষকরা প্রস্তাব করেছেন। সমকামী ও বিসমকামী উভয়ের মধ্যে সমকামীদের তুলনায় বিসমকামীরা অধিক হারে ডানহাতি হয়ে থাকে।
হস্তপ্রাধান্য (handedness) এবং যৌন অভিমুখিতার মধ্যে সম্পর্ক নিয়ে রেয় ব্ল্যানচার্ড কাজ করেছেন, তিনি জন্মসুত্রে ভ্রার্তৃসম্পর্ক নামক তত্বের মাধ্যমে দেখিয়েছেন যে, যদি একই মায়ের কয়েকজন ছেলে সন্তান থাকে, তাহলে ছোট ছেলের সমকামী হবার সম্ভাবনা থাকে। এই তত্ব এখনো পরীক্ষামূলক পর্যায়ে আছে, এবং সকল গবেষণা এখনো সমকামী এবং বিসমকামীর মধ্যে এই পার্থক্য নিয়ে সম্পূর্ণ ভাবে একমত হতে পারে নি।
লালুমায়ার এবং তার সহযোগীদের ২০০০ সালে ব্যাপক বিশ্লেষণ
লালুমায়ার এবং তার সহযোগীরা ২০টা গবেষণা নিয়ে গঠিত মেটা এনালাইসিস (ব্যাপক বিশ্লেষণ) করেন, যেখানে ৬,৯৮৭ জন সমকামী এবং ১৬,৪২৩ জন বিসমকামী অংশগ্রহণ করেন। তারা দেখতে পান, সমকামী পুরুষদের ৩৪% এবং সমকামী নারীদের ৯১ % ডানহাতি নন (অর্থাৎঃ তারা বাঁহাতিও হতে পারেন বা দুই হাত সমানে ব্যবহারকারী সব্যসাচীও হতে পারেন)। সবকিছু মিলিয়ে ৩৯% সমকামী ডানহাতি নয়।
২০০০ সালে উইলিয়ামস এবং তার সহযোগীদের করা গবেষণা
একটি গবেষণায় ৩৮২ জন পুরুষ অংশগ্রহণ করেছিলেন, যাদের মধ্যে ২৭৮ জন সমকামী এবং ১০৪ জন বিসমকামী ছিলেন, সে গবেষণায় যৌন অভিমুখিতার সাথে handedness এর কোনো সুনির্দিষ্ট সংযোগ পাওয়া যায় নি।
২০০২ সালে মুসতানস্কি এবনফ তার সহযোগীদের করা গবেষণা
মুসতানস্কি এবং তার সহযোগীরা যৌন-অভিমুখিতার সাথে হস্ততার সম্পর্ক পরীক্ষা করার জন্য ৩৮২ জন পুরুষ (যাদের মধ্যে ২০৫ জন বিসমকামী, ১৭৭ জন সমকামী) এবং ৩৫৪ জন নারীর (যাদের মধ্যে ১৪৯ জন বিসমকামী, ২০৫ জন সমকামী) উপর গবেষণা করেন। এক্ষেত্রে দেখা গিয়েছে সমকামী নারীদের; বিসমকামী নারীদের তুলনায় বাঁহাতি হবার প্রবণতা অধিক দেখা যায় (18 শতাংশ বনাম 10 শতাংশ), কিন্তু সমকামী ও বিসমকামী পুরুষদের মধ্যে যৌন অভিমুখিতার সাথে হস্ত সম্পর্কের  কোনো সুনির্দিষ্ট পার্থক্য পাওয়া যায় নি।
লিপ্পা, ২০০৩ সালের গবেষণা
লিপ্পা যৌন অভিমুখিতার সাথে হস্ত সম্পর্ক নিয়ে একটি গবেষণা করেন, যেখানে ৮১২ জন পুরুষ (৩৫১ জন বিসমকামী; ৪৬১ জন সমকামী) এবং ১১৮৯ জন নারী (৭০৭ জন বিসমকামী এবং ৪৭২ জন সমকামী) অংশগ্রহণ করেছিলেন। সমকামী পুরুষদের বিসমকামী পুরুষদের তুলনায় ৮২ শতাংশের ডানহাতি না হবার প্রবণতা দেখা যায়, কিন্তু সমকামী এবং বিসমকামী নারীদের যৌন অভিমুখিতার সাথে হস্ত সম্পর্কের কোনো গুরুত্বপূর্ণ পার্থক্য দেখা যায় নি। যখন পুরুষ এবং নারীদের নিয়ে করা গবেষণাটি একত্রে সংযুক্ত করে হিসেব করা হয়েছিল, তখন দেখা গিয়েছে, সমকামীদের ৫০ শতাংশ ডানহাতি আর ৫০ শতাংশ বাঁহাতি।
২০০৬ সালে ব্ল্যানচার্ড এবং তার সহযোগীদের করা গবেষণা
ব্ল্যানচার্ড এবং তার সহযোগীরা দেখিয়েছেন যে জন্মসুত্রে ভ্রার্তৃসম্পর্কিত প্রভাব (এটা একটা সম্ভাবনা, যেখানে একই মায়ের যদি কয়েকজন ছেলে সন্তান থাকে, তাহলে প্রত্যেক ছোট ছেলের ক্রমান্বয়ে তার বড় ভাইয়ের তুলনায় সমকামী হবার সম্ভাবনা বেড়ে যায়।) ডানহাতি পুরুষেই দেখা যায়। উপরন্তু একই গবেষণা দেখিয়েছে যে, যদি বড় ভাই থাকে ও ছোট ভাই ডানহাতি হয়, তাদের তুলনায় কোনো বড় ভাই নেই কিন্তু ছেলে বাঁহাতি, এক্ষেত্রে বাঁহাতি ছেলেটিরই সমকামী হবার সম্ভাবনা বেশি। ব্ল্যানচার্ড ও তার সহযোগীরা তাদের রিপোর্টে বলেছেন, "যদি পুরুষ ডানহাতি না হয় অথবা তার বড় ভাই থাকে, সেক্ষেত্রে তার সমকামী হবার সম্ভাবনা বেশি। কিন্তু একই সাথে বড় ভাই থাকা ও অ-ডানহাতি হওয়া, একই সাথে এই উভয় বৈশিষ্ট্যের অধিকারী ব্যক্তির ক্ষেত্রে সমকামী হবার সম্ভাবনা এগুলোর কোনটাই না থাকা ব্যক্তির সমান হয়। ".
বিবিসি জরিপ
একটি বহুজাতিক অনলাইন জরিপ থেকে দেখা গিয়েছে বিষমকামী পুরুষ এবং নারীর তুলনায় (১১ এবং ১০ শতাংশ, যথাক্রমে) সমকামী পুরুষ এবং নারীর বাঁহাতি হবার প্রবণতা বেশি (যথাক্রমে ১৩ এবং ১১ শতাংশ) দেখা যায়। সমকামী অথবা বিসমকামীদের তুলনায় নারী ও পুরুষ উভকামীরা নিজেদের অধিক সব্যসাচী (যারা নিজেদের দুইহাত সমানে ব্যবহার করতে পারে) হিসেবে পরিচয় দিয়েছে, (উভকামী পুরুষ: ১২ শতাংশ; সমকামী এবং বিষমকামী পুরুষ: ৮ শতাংশ; উভকামি নারী: ১৬ শতাংশ; সমকামী নারী: ১২ শতাংশ; বিসমকামী নারী: ৮ শতাংশ)।
২০০৭ সালে বোগার্টের করা গবেষণা
একটি গবেষণা করা হয়েছিল, যেখানে ৩৭৩ জন বিষমকামী এবং ৫৩৮ জন সমকামী পুরুষ অথবা উভকামী অংশগ্রহণ করেছিল, এখান থেকে দেখা গিয়েছে অবিসমকামী এবং এক্সট্রিম ডানহাতির মধ্যে একটি সংযোগ আছে কিন্তু বাঁহাতের মধ্য কোনো সংযোগ পাওয়া যায় নি।
২০০৮ সালে ব্ল্যানচার্ডের যৌন স্বভাব নিয়ে করা গবেষণা
ব্ল্যানচার্ডের পরবর্তী গবেষণায় দেখা গিয়েছে, ডানহাতি সমকামী এবং বাঁহাতি বিসমকামী পুরুষ; উভয়েরই উল্লেখযোগ্য সংখ্যায় পুরুষ বড় সহোদর আছে, কিন্তু ডানহাতি বিষমকামী বা বাঁহাতি সমকামী পুরুষদের মধ্যে তেমন কোনো উল্লেখযোগ্য পর্যবেক্ষণগত প্রভাব দেখা যায় নি।
২০০৮ সালে ব্ল্যানচার্ডের পাশাপাশি গবেষণা
ব্ল্যানচার্ড জন্মসুত্রে ভ্রার্তৃসম্পর্কিত প্রভাব এবং হস্তমুখিতার মধ্যে সম্পর্ককে ব্যাখ্যা করতে গিয়ে একটি প্রকল্প প্রস্তাবনা করেছেন। তার মতে মা, প্রত্যেক গর্ভাধানের সময় পুরুষ এন্টিজেনের বিপক্ষে পুর্বের তুলনায় বেশি প্রতিরক্ষা ব্যবস্থা তৈরী করেন এবং এভাবেই অধিক সংখ্যক পুরুষ-বিরোধী ("anti-male") এন্টিবডি তৈরী হয়। তিনি দুইটি সম্ভাবনা প্রস্তাব করেছেন, একটি হলো যেসব ফিটাস ডানহাতি নয়, তারা এই সব এন্টিবডির বিপক্ষে কম সংবেদনশীল এবং অন্যটি হলো; যদি ফিটাস বাঁহাতি হয়, মা কিছু কারণে এন্টিবডিগুলো উৎপন্ন করেন না।
২০০৯ সালে রহমান এবং তার সহযোগীদের করা গবেষণা
দুইশ পুরুষ এ গবেষণায় অংশগ্রহণ করেছিলন, যেখানে ১০০ জন সমকামী এবং বাকি অর্ধেক বিসমকামী। দেখা গিয়েছে বিমকামী দের ১২% এবং সমকামী পুরুষদের ৯% বাহাতি, খুব একটা পার্থক্য নয়।
২০১০ সালে স্কুয়ার্টজ এবং তার সহযোগীদের করা গবেষণা
৬৯৪ জন সমকামী পুরুষ এবং ৮৯৪ জন বিসমকামী পুরুষের মাঝে করা গবেষণায় দেখা গিয়েছে, সমকামী পুরুষদের ১৩.৯% এবং বিসমকামী পুরুষদের ১৫.৯% ডানহাতি হয় না। (উল্লেখ করার মত পার্থক্য নয়)। তারা সমকামিদের ক্ষেত্রে ভ্রার্তৃসম্পর্কিত প্রভাব এর গবেষণাটি পুনরায় করেন, কিন্তু ব্ল্যানচার্ডের (২০০৬ সালের) গবেষণার ন্যায় একই ফলাফল আসে নি(উপরে দেখুন)। দেখা গিয়েছে 'ভ্রার্তৃসম্পর্কিত প্রভাব' ডানহাতি ও বাঁহাতি উভয়ের ক্ষেত্রেই প্রভাব বিস্তার করে। এই প্রভাব পুর্বের জীবনের তুলনায় পরবর্তী জীবনে বেশি শক্তিশালী হয়।
২০১৫ সালে কিসিদা এবং রহমানের করা গবেষণা
৪৭৮ জন বিসমকামি পুরুষ ও ৪২৫ জন সমকামি পুরুষের উপর করা এক গবেষণায় দেখা যায়, সমকামি পুরুষেরা বিসমকামি পুরুষদের তুলনায় অত্যধিক ডানহাতি আচরণ দেখায়। তুলনামূলকভাবে, সমকামি পুরুষেরা বিসমকামি পুরুষদের চেয়ে কম বাঁ -হাতি প্রবণতা দেখায়।.
২০১৬ সালে লি এলিস এবং তার সহযোগীদের গবেষণা
মালেয়শিয়া এবং যুক্তরাষ্ট্র বিশ্ববিদ্যালয় শিক্ষার্থীদের মধ্যে করা একটি গবেষণায় দেখা গিয়েছে, সমলিঙ্গের প্রতি আকর্ষণ থাকা নারীদের বাহাতি হতে দেখা যায়। পুরুষদের মধ্যে এরকম কোনো আন্তঃসম্পর্ক দেখা যায় নি।
নিষ্কামিতা
২০১৪ সালে জৈব মার্কার নিষ্কামিতাকে বিশ্লেষণ করার লক্ষ্যে একটা গবেষণা করা হয়, যেখানে দেখা যায়; নিষ্কাম পুরুষ ও নিষ্কাম নারীদের বিসমকামীদের তুলনায় যথাক্রমে ২.৪ গুণ ও ২.৫ গুণ হারে ডানহাতি না হবার প্রবণতা দেখা যায়। এই গবেষণা থেকে আরো দেখা গিয়েছে, সমকামী এবং উভকামী নারীদের, বিসমকামী নারীদের তুলনায় ২.৯ গুণ বেশি বা-হাতি হবার প্রবণতা দেখা যায়। যদিও এগবেষণাতে সমকামি, উভকামী এবং বিসমকামী পুরুষের মধ্যে উল্লেখ করার মত খুব একটা পার্থক্য দেখা যায় নি।
নববিবিবিলাস
থাম্ব|নববিবিবিলাস - ভবানীচরণ বন্দ্যোপাধ্যায় নববিবিবিলাস ভোলানাথ বন্দ্যোপাধ্যায় ছদ্মনামে প্রকাশিত ভবানীচরণ বন্দ্যোপাধ্যায়ের ব্যঙ্গ কৌতুক নকশা। প্রকাশকাল আনুমানিক ১৮৩০ সাল। গ্রন্থখানিকে ভবানীচরণের পূর্বপ্রকাশিত গ্রন্থ নববাবুবিলাস-এর দ্বিতীয় পর্ব মনে করা হয়। গ্রন্থপ্রসঙ্গে লেখকের বক্তব্য, “যদ্যপি নববাবুবিলাসে নববাবুদিগের স্বভাব সুপ্রকাশ আছে, কিন্তু সেই গ্রন্থের ফলখণ্ডে লিখিত ফলের প্রধান মূল বাবুদিগের বিবি। সেই বিবিরূপ প্রধান মূলের অঙ্কুরাবধি শেষ তাহাতে সবিস্তার ব্যক্ত হয় নাই। এই নিমিত্তে তৎপ্রকাশে, প্রয়াসপূর্বক নববিবিবিলাস নামক এই গ্রন্থ রচনা করিলাম...।”
কেরামত রহমান নিয়াজি
তিনি বিশেষভাবে স্মরণীয় কারণ ভারত-পাকিস্তান যুদ্ধ ১৯৬৫ চলাকালে তিনি ডুবোজাহাজ পিএনএস গাজীতে কমান্ডার ছিলেন, এবং এই যুদ্ধের পর বীরত্ব স্বরূপ পদক পেয়েছিলেন। ১৯৭৯ সালে রাষ্ট্রপতি জেনারেল জিয়াউল হক কেরামতকে নৌপ্রধানের দায়িত্ব দেন।
নৌ জীবন
১৯৪৮ সালে মিডশিপম্যান হিসেবে রাজকীয় পাকিস্তান নৌবাহিনীতে যাত্রা শুরু হয় কেরামতের। এরপর তিনি প্রশিক্ষণের জন্য ব্রিটেন যান এবং প্রশিক্ষণ শেষে সাব লেঃ হন। ১৯৬২ সালে তিনি লেঃ কমান্ডার হন। ১৯৬৩ সালে তিনি যুক্তরাষ্ট্র যান ডুবোজাহাজ বিষয়ক প্রশিক্ষণ নিতে, যুক্তরাষ্ট্রের ডুবোজাহাজ ইউএসএস অ্যাংলার-এ প্রশিক্ষণ নেন তিনি, দেশে ফিরে এসে তাকে কমান্ডার পদে পদোন্নতি দেওয়া হয় এবং পিএনএস গাজীর অধিনায়ক নিযুক্ত হন তিনি। '৬৭ সাল পর্যন্ত তিনি গাজী ডুবোজাহাজের অধিনায়কত্ব করেন, এবং এ বছর ক্যাপ্টেন হন এবং নৌ সদরে তাকে স্টাফ দায়িত্ব দেওয়া হয়।
ভারত–পাকিস্তান নৌযুদ্ধ ১৯৭১ চলাকালীন তিনি কমোডোর ছিলেন এবং পাকিস্তান নৌবাহিনীর সাবমেরিন কমান্ডের অধিনায়ক ছিলেন। এরপর রিয়ার অ্যাডমিরাল পদবীতে '৭২ সালে তিনি কমান্ডার, পাকিস্তান ফ্লিট-এর দায়িত্ব পান। তিনি এ পদে ১৯৭৪ পর্যন্ত ছিলেন।
১৯৭৯ সালে নৌবাহিনী প্রধান হওয়ার আগ পর্যন্ত তিনি নৌ সদরে সহকারী নৌ প্রধানের দায়িত্ব পালন করছিলেন।
পাহাড়ি বোরা
পাহাড়ি বোরা বা পাহাড়ি বোড়া (বৈজ্ঞানিক নাম: Ovophis monticola) এশিয়াতে পাওয়া এক বিষাক্ত পিটভিপার প্রজাতি। বর্তমানে বর্ণিত নমুনা উপ-প্রজাতি সহ দুটি উপপ্রজাতি স্বীকৃত। সাম্প্রতিক ট্যাক্সোনমিক কাজগুলো পরামর্শ দেয় যে এগুলির বেশিরভাগকে পৃথক প্রজাতি হিসাবে বিবেচনা করা উচিত। আইইউসিএন ইতিমধ্যে O. m. makazayazayaকে Ovophis makazayazaya হিসেবে মূল্যায়ন করেছে।
সাধারণ নাম
বাংলা ভাষায় এই প্রজাতিকে পাহাড়ি বোরা এবং পাহাড়ি বোড়া বা পাহাড়ী বোড়া সাপ বলা হয়। ইংরেজিতে এটি Mountain pitviper নামে পরিচিত।
বোম্বে সুইটস (বাংলাদেশ)
বোম্বে সুইটস বাংলাদেশের একটি প্রস্তুতকারক এবং খাদ্য প্রক্রিয়াকরণ সংস্থা যা ১৯৪৮ সালে প্রতিষ্ঠিত হয়। এটি "রিং চিপস" এবং "চানাচুর" উৎপাদনের জন্য সর্বাধিক উল্লেখযোগ্য তবে সংস্থাটি পানীয়, হিমায়িত খাবার এবং মশলাও উৎপাদন করে। এটি বাংলাদেশের অন্যতম প্রাচীন একটি সংস্থা।
ইতিহাস
বোম্বে সুইটস ১৯৪৮ সালে পুরাতন ঢাকার নবাবপুরে প্রতিষ্ঠিত হয়। ১৯৪৮ সালে এটি চানাচুর উৎপাদন শুরু করে।
বোম্বে সুইটস ১৯৮৮ সালে আলুর চিপসের উৎপাদন শুরু করেছিল। বোম্বে সুইটস ১৯৯৬ সালে মিস্টার টুইস্ট চালু করে। ১৯৯৮ সালে এটি প্যাকেজিং তৈরির জন্য ট্রাইসপ্যাক লিমিটেড প্রতিষ্ঠা করে।
বম্বে সুইটস ২০১২ সালে আলুজ চিপস উৎপাদন শুরু করেছিল।
বম্বে সুইটস ২০১৭ সালে পাস্তাচিপস চালু করেছিল। পরিবেশ ও সামাজিক উন্নয়ন সংস্থার ২০১৮ সালের একটি গবেষণায় দেখা গেছে যে বোম্বে সুইটস, প্রাণ-আরএফএল গ্রুপ এবং আব্দুল মোনেম লিমিটেড বাংলাদেশে ৬৭ শতাংশ পুনর্ব্যবহারযোগ্য নয় এমন প্লাস্টিক উৎপাদন করে।
২০২০ সালের ১৪ ডিসেম্বর ঢাকা দক্ষিণ সিটি কর্পোরেশনের স্যানিটারি ইন্সপেক্টর কামরুল হাসান বোম্বে সুইটসের ব্যবস্থাপনা পরিচালক করিম শের আলী জিদানি এবং ঢাকার বোম্বে সুইটস কারখানার প্রোডাকশন ম্যানেজার জাহিদ হোসেনের বিরুদ্ধে কারখানায় পরিদর্শন করতে বাধা দেওয়ার অভিযোগে মামলা করেন।
সুরেন্দ্রনাথ কর
সুরেন্দ্রনাথ কর (৫ মার্চ, ১৮৯২ – ২ আগস্ট, ১৯৭০) একজন ভারতীয় শিল্পী এবং স্থপতি ছিলেন। তিনি অবনীন্দ্রনাথ ঠাকুর প্রবর্তিত ভারতীয় চিত্রকলা ধারার একজন বিশিষ্ট শিল্পী। তিনি প্রাচ্য ও পাশ্চাত্যের স্থাপত্যশৈলীর সঙ্গে ভারতীয় স্থাপত্যশৈলীর সঠিক সংমিশ্রনের জন্য বিশেষভাবে পরিচিত।
তিনি ১৮৯২ খ্রিস্টাব্দের ৫ মার্চ ব্রিটিশ ভারতের অধুনা বিহার রাজ্যের মুঙ্গের-এ জন্মগ্রহণ করেন। তিনি প্রখ্যাত বাঙালি চিত্রশিল্পী নন্দলাল বসু এবং নোবেলজয়ী রবীন্দ্রনাথ ঠাকুরের ভ্রাতুষ্পূত্র অবনীন্দ্রনাথ ঠাকুরের কাছে শিল্পের প্রাথমিক শিক্ষা লাভ করেন। পরে তিনি শিল্প-শিক্ষক হিসাবে ঠাকুর পরিবার প্রতিষ্ঠিত "বিচিত্রা ক্লাবে" যোগ দেন। ১৯১৭ খ্রিষ্টাব্দে যখন রবীন্দ্রনাথ ঠাকুর শান্তিনিকেতনের ব্রহ্মচর্যাশ্রম স্থাপন করেন, তখন তিনি সেখানে কলা-শিক্ষক হিসাবে নিযুক্ত হন। দুই বছর পরে, তিনি অনুষদ সদস্য হিসাবে রবীন্দ্রনাথ ঠাকুরের কলাভবনে চলে আসেন।
সুরেন্দ্রনাথ রবীন্দ্রনাথ ঠাকুরের অনেক বিদেশ যাত্রার তার সঙ্গী হতেন। সে সময়ে প্রাচ্য ও পাশ্চাত্যের স্থাপত্যে যা লক্ষ্য করতেন, তা তিনি নিজের শৈলীর সঙ্গে যুক্ত করে আরো উন্নত করার এবং সেটির সঠিক ব্যবহার করার চেষ্টা করতেন। এভাবেই তিনি শান্তিনিকেতনের অনেক ভবনের নকশা প্রস্তুত করেন। তার কাজের জন্য ভারত সরকার ১৯৫৯ খ্রিষ্টাব্দে চতুর্থ সর্বোচ্চ ভারতীয় অসামরিক পুরস্কার পদ্মশ্রী প্রদান করে। ১৯৭১ খ্রিস্টাব্দে বিশ্বভারতী বিশ্ববিদ্যালয় তাঁকে মরণোত্তর দেশিকোত্তম উপাধিতে সম্মানিত করে।
সুরেন্দ্রনাথ কর ১৯৭০ খ্রিস্টাব্দের ২ অগাস্ট ৭৮ বৎসর বয়সে পরলোক গমন করেন।
সৈয়দ আক্তার হোসেন
জন্ম ও শিক্ষা
তিনি ১৯৬৯ সালের ২১ জানুয়ারি যশোরে জন্মগ্রহণ করেন।
কুতায়লাহ্ বিনতে আব্দুল উজ্জা
কুতায়লাহ বিনতে আব্দুল উজ্জা (قتيلة بنت عبدالعزة) আবু বকরের প্রথম স্ত্রী ছিলেন।
তিনি মক্কার কুরাইশের আমির ইবনে লুয়াই বংশের সদস্য ছিলেন। আবু বকরের সাথে তার বিবাহের ফলে দু'টি সন্তান আসমা ' এবং আবদুল্লাহ জন্মগ্রহণ করে। আবদুল্লাহর জন্মের কিছু আগে বা কিছু পরে, আবু বকর কুতায়লাকে বিবাহবিচ্ছেদ করেছিলেন। এর পরে আবু বকর ইসলাম গ্রহণ করেছিলেন; তবে কুতায়লাহ্ মুশরিকই থেকে যায়।